CELEX: 62008CN0334
Language: et
Date: 2008-07-18 00:00:00
Title: Kohtuasi C-334/08: 18. juulil 2008 esitatud hagi — Euroopa Ühenduste Komisjon versus Itaalia Vabariik

30.8.2008   
            
            
               ET
            
            
               Euroopa Liidu Teataja
            
            
               C 223/39
            
         18. juulil 2008 esitatud hagi — Euroopa Ühenduste Komisjon versus Itaalia Vabariik
   (Kohtuasi C-334/08)
   (2008/C 223/65)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: A. Aresu ja A. Caeiros)
   
      Kostja: Itaalia Vabariik
   Hageja nõuded
   
               —
            
            
               Tuvastada, et kuna Itaalia Vabariik keeldus andmast komisjoni käsutusse omavahendeid, mis vastavad tollivõlale, mis tuleneb 27. veebruaril 1997 Baris asuva Direzione compartimentale delle dogane per le Regioni Puglia e Basilicata poolt ebaseaduslike lubade väljastamisest Tarantos C-tüüpi tolliladude asutamiseks ja haldamiseks, millele lisanduvad tollikontrolli all töötlemise ja seestöötlemise load, mis tühistati 4. detsembril 2002, siis on Itaalia Vabariik rikkunud EÜ artiklist 10, nõukogu 29. septembri 2000. aasta otsuse nr 2000/597/EÜ, Euratom (1) Euroopa ühenduste omavahendite süsteemi kohta artiklist 8 ning nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (2), artiklitest 2, 6, 10, 11 ja 17 tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Käesoleva hagiga heidab Euroopa Ühenduste Komisjon Itaalia valitsusele ette seda, et viimane keeldus Euroopa Ühenduste Komisjoni käsutusse andmast omavahendeid (umbes 23 miljonit eurot), mis vastavad Taranto osas perioodil 1997. aasta veebruarist 2002. aasta detsembrini väljastatud ebaseaduslikele tollilubadele.
   Kohtuvaidlus puudutab eelkõige vastutust kõnealuste ebaseaduslike toimingute tõttu saamata jäänud vahenditega seotud summade eest. Itaalia valitsus väidab, et ta ei vastuta nimetatud eeskirjade eiramistest tuleneva tulude laekumata jäämise eest, sest eiramiste eest vastutavad üksnes nimetatud kahju põhjustanud ametnikud; komisjon on omakorda veendunud, et kehtiva ühenduse õiguse kohaselt peab Itaalia Vabariik kandma kõik tema nimel ja arvel tegutsevate ametnike tegevusest — isegi kui see on ebaseaduslik — tulenevad finantstagajärjed.
   
      (1)  EÜT L 253, lk 42; ELT eriväljaanne 01/03, lk 200.
   
      (2)  EÜT L 130, lk 1; ELT eriväljaanne 01/03, lk 169.